《满江红 偶睹春事阑珊谨用兄韵以写所怀》
金朝·段成己

点检花枝，风雨外、雪堆琼矗。春去也、朱丝弦断，鸾胶难续。

眼底光阴容可惜，旧游回首寻无迹。对青山、一饷倚枯藤，滩声急。

人巳老，身犹客。家在迩，归犹隔。纵语音如旧，形容非昔。

芳草绵绵随意绿，平波渺渺伤心碧。到愁来、惟觉酒杯宽，人閒窄。

作者简介：段成己，字诚之，号菊轩。段克己弟。稷山人（今属山西）。与兄克己以文章擅名，赵秉文成为“二妙”。金正大年间中进士。金亡后与兄避地龙门山中。元世祖召其为平阳府儒学提举，坚不赴任，闭门读书。与兄段克己所作诗合刊为《二妙集》，词有《菊轩乐府》一卷。